કેરાલા હાઈકોર્ટના ૧૯૯૧ના ચુકાદા અન્વયે, બાલિકાઓ અને પ્રૌઢ મહિલાઓને મંદિર પ્રવેશ હતો જ. રજસ્વલા સ્ત્રીઓને પ્રવેશ નહીં. કેરાલા સરકાર ૧૧ વર્ષમાં ત્રણ વખત એફિડેવિટ બદલી ચૂકી છે. ૨૦૦૭માં વામપંથી અચ્યુતન સરકાર મંદિર પ્રવેશ તરફેણમાં, ૨૦૧૧માં UDF સરકાર મંદિર પ્રવેશ વિરુદ્ધમાં અને ૨૦૧૮માં LDF સરકાર તરફેણમાં. દેશની રાજકીય પાર્ટીઓમાં પણ ઓછા-વત્તા અંશે જ વલણ અને હવે થોકબંધ મતોની ગણતરીએ, ચુકાદા વિરુદ્ધ, અયપ્પાની ભક્ત મહિલાઓ સમગ્ર રાજ્યમાં ઠેરઠેર અભૂતપૂર્વ દેખાવો કરી રહી છે ત્યારે કેરાલા સરકાર સિવાયના બધા રાજકીય પક્ષોએ સુર બદલ્યો છે.